Jabarkan Tulang karpus tangan: dari Pergelangan tangan dalam bahasa melayu

Di dalam tangan, sejumlah 13 batang tulang membentuk pergelangan, iaitu lapan batang tulang karpus—skafoid, lunat, trikuetrum, pisiform, trapezium, trapezoid, kapitat, dan hamat— dan lima tulang metakarpus—iaitu yang pertama, kedua, ketiga, keempat, dan kelima.

Sendi midkarpus adalah ruang sendi berbentuk S yang memisahkan baris tulang karpus proksimal dan distal. Sendi-sendi interkarpus di antara tulang-tulang setiap baris, dikuatkan oleh ligamen karpus radius dan pisohamat serta ligamen palma, interos, dan dorsal. Mungkin terdapat suatu takat kebolehgerakan sesama tulang-tulang di baris proksimal sementara tulang-tulang baris distal bersambung sesama sendiri dan dengan tulang metakarpus —di sendi karpometakarpus— oleh ligamen-ligamen kuat —ligamen pisometakarpus, karpometakarpus palma and dorsal— yang membentuk satu entiti berfungsi daripada tulang-tulang ini. Di samping itu, sendi-sendi di antara asas-asas tulang metakarpus, iaitu persendian intermetakarpus, dikuatkan oleh ligamen intermetakarpus dorsal, interos, dan palma.